**Kun byed rgyal po, Chapter 26 (black)**

**Byang chub kyi sems bsgom pa (red)**

des nas byang chub kye sems kun byed rgyal pos/

sems las byung ba'i chos chen po lnga/

ston par phyung ba'i rtags su/

ma skyes pa'i byang chub kyi sems ston par zhal gyis bzhes pa 'di gsungs so//

kye sems dpa' chen po nyon cig/

bsam 'das brjod du med pa'i byang chub sems

ston pa'i sgron mar gyur pas gzhag gyis rab sngags pa//

ston pa 'jig rten sgron mar gyur pa kun gyis mtshungs par rab bsngags pa// (5)

chos kyi snying por gyur pas 'jam dpal gzhon nu nyid//

chos la chos kyi snying por gyur pas 'jam dpal gzhon nu'i snying po nyid// (6)

bya bral lhun rdzogs bde ba'i lhun la gnas//

tshul khrims la sogs spyod pa rgya mtsho'i gzhir gyur pa'i//

tshul khrims la sogs pha rol phyin lam spyod pa rgya mtsho'i gzhir gyur pa// (8)

ji snyed rnam par grol ba'i lam ston pa//

bde gshegs yum gyur kun gyi tshungs lam ste//

bde gshegs ma lus yum du gyur pas rgyal ba kun gyi lam gcig go/ (7)

de med mi byung de phyir de ni rnam grol mchog gi lam//

de med mi 'byung de phyir de ni rnam grol mchog gi lam nyid do// (17)

phra zhing shes dka' kun gyi lam ste mi rtog rtog las 'das//

phra zhing shes dka' drang srong chen po'i lam 'di mi rtog rtog las 'das// (19)

mi gnas mi dmigs spros mes bsam pa kun dang bral//

tshig gis mi phebs dbyings dang kha dog spyod yul med//

tshig gis mi phebs gzhan dang byis pa kun gyi spyod yul ma yin yang// (21)

brtan zhing rtag par dka' la brjod du rdul tsam med//

brtag par dka' zhing bstan par dka' la brjod pa'i tha snyad rnams dang bral// (20)

sngon gyi drang srong lam du gang zhugs pa//

sgom chags lam gyi nad kyis zin ta re//

ston pa'i lung bzhin tshig gis mtha' spyod lam du de mthong nas//

ston pa'i nges pa'i lung dang bla ma rnams kyi man ngag don 'dir blta// (22)

de ni rtog pa'i rgyun 'brengs smig rgyu snyog pa 'dra//

yang dag lam ni tshig gis mtshon du med//

yang dag nyid du bstan pa nga yis 'khrul//

dag dang ma dag gnyis med 'dres shing mtshungs//

rnam pa cir yang mi 'byed ye shes gti mug dang//

thogs med gsal ba'i mar me bsam pa kun dang bral//

ngang gis mi g-yo rmugs shing ting 'dzin rgyal por gnas//

mngon sum mthong bas mthong med mngon sum mthong ba'i mig/

de phyir thams cad mkhyen pa'i spyan zhes de la bya//

mtha' dang dbus med yangs pa'i rang bzhin shes//

mi len mi 'dor mnyam pa'i rgyal por gnas//

sems dang bag chags gnyis med 'dres shing mtshungs//

sems dang bag chags gcig min tha dad ma yin brtag par rab tu dka'// (67)

'dzin pas brtags shing snang ba'i chos rnams ni//

rang gi rgyun du snang bas mi 'dor spong mi byed//

cir yang mi dgongs thabs kyis de la rol//

kun dang mi 'thun yongs kyis spong ba'i chos//

nyon mongs lnga dang mtshams med lnga po yi//

rnam dag lam der zhugs na mnyam pa'i rgyal po thob//

bud med la sogs kun kyang spong mi byed//

lo rgyud don gnyis tshad ma'i blor bzhag nas//

ting 'dzin gsum po brtan nas grub pa'i mtha' spyod pa//

ting 'dzin gsum po brtan par byas shing rtags kyi phyag rgya gsum bcings nas// (126)

rtsol bral lung las gol zhes 'khrul pa yin//

bya bral lhun rdzogs bde ba'i lhun la gnas//

ye shes rang 'byung che ba'i snying po nyid//

mi g-yo mi 'gyur snyad pa kun dang bral//

zin pa'i bdud rtsis rtsol ba'i sdug bsngal 'joms//

bya rtsal zin pa'i yul la ji bzhin gnas//

kye sems dpa' chen po nyon cig/

chos rnams thams cad thig le chen po'i rang bzhin pas na//

spro pa med cing bsdus pa med//

skye ba med cing 'gag pa med//

'gag pa med par de bzhin gnas//

rnam par mi rtog snying po 'di//

nam mkha' bzhin du ye gnas pas//

rtog pa'i smra bsam yul las 'das//

ces gsungs so//

bya med rdzogs pa'i lung bcu las/ bya med rdzogs pa'i bsgom du med pa'i le'u ste rtsa drug pa'o//